Performans
Performans je žanr u kojem je umjetnost predstavljena "uživo", obično od strane umjetnika, ali ponekad i sa saradnicima ili izvođačima. Ovaj žanr je imao ulogu u avangardnoj umjetnosti tokom cijelog 20. vijeka, igrajući važnu ulogu u anarhističkim pokretima, kao što su futurizam i dadaizam. Najznačajniji procvat umjetnosti performansa (koji je obuhvatio predstavnike ove vrste umjetnosti širom svijeta) dogodio se nakon slabljenja stvaralačkog opusa modernizma i apstraktnog ekspresionizma 1960-ih. Performans iz ovog perioda je bio posebno usmjeren na tijelo, a često se nazivao i "Body art". To je odražavalo razdoblje takozvane "dematerijalizacije umjetnosti objekta" i udaljavanje od tradicionalnih medija. Performans je također odražavao politička previranja tog vremena: uspon feminizma, koji je poticao na razmišljanje o podjeli između ličnog i političkog kao i antiratnog aktivizma, koji je obezbjeđivao modele za ispolitizirane umjetničke "akcije." Iako su se teme zanimanja umjetnika performansa promijenile od 1960-ih, žanr je ostao stalno prisutan i uglavnom je pozdravljen sa dobrodošlicom u konvencionalne muzeje i galerije iz kojih je jednom bio isključen.